Thor Pedersen (V), 2007-05-11:
Jo, men jeg giver det også bare som et eksempel på, at det er det, man er opmærksom på.
Altså ved elevtilgangen – og en elevplads medfører jo normalt senere en offentlig ansættelse – er der
dobbelt så mange med anden etnisk baggrund i forhold til befolkningens sammensætning i øvrigt.
Og blandt nyansatte generelt i staten, som altså ikke alene omfatter elevsiden, er andelen med anden etnisk baggrund også højere end det, der matcher andelen ude i befolkningen i øvrigt.
Så man er målrettet mod at sikre, at grupper af indvandrere eller folk med anden etnisk baggrund også får job i den offentlige sektor, fordi det er et ønske fra alle sider, men man kan bare ikke trylle.
Det er for det første at erkende virkeligheden og dernæst også at arbejde med forbedringer på de områder, hvor der egentlig er problemer.
Men det kan også være, der er forskel på de områder, man kan ansætte på i en privat virksomhed, og det niveau, det kræver af uddannelse på en offentlig arbejdsplads.
Der er meget stor forskel på, hvad det egentlig er.
Er det et ufaglært job, eller kræver det nogle faglige forudsætninger?
Der er man nødt til at anerkende, at hvor det kræver nogle faglige forudsætninger, ligger der jo alene en frasortering, hvis der er grupper, der er underrepræsenteret på de uddannelsesområder.
Jeg siger blot også til Socialdemokratiets ordfører, at ingen regering har gjort mere end det, der rent faktisk finder sted her.
Men vi kan jo ikke udøve tvang.
Det er et frit samfund, vi lever i.
Man må spørge, hvem der egentlig ønsker at få en stilling, hvem der ønsker et livsforløb, der starter med en uddannelse, og hvordan en familiestruktur egentlig har været i forhold til det, der efterspørges på det danske arbejdsmarked.
Det er alt det, man må håndtere og sætte ind over for for at sikre, at alle her i landet får lige muligheder: lige muligheder for uddannelse, lige muligheder for ansættelse.
Det er jo nøjagtig det, vi i fællesskab også arbejder med.
Jeg siger blot, at hvis man mener, man kan dokumentere, at der er nogen, der har gjort mere, så er det ikke korrekt.
Jeg har heller ikke påstået, at man stiller samme krav til ansatte i det offentlige og det private.
Men jeg vil også gøre finansministeren opmærksom på, at mange af de unge mennesker, vi snakker om i dag, og dem, der er ansat som elev, er født og opvokset i Danmark. Så de har lige så høje kvaliteter og uddannelsesmæssig baggrund som vores oprindelige danskere.
Det skal jeg lige minde finansministeren om.
Jeg vil gerne stille næste spørgsmål, og det er: Der er en skævhed her, som jeg ikke kan få svar på hvordan regeringen vil løse, og hvilke tanker og ideer de har.
Det kan jeg ikke få svar på.
Så det er med glæde, jeg har hørt, at der er dobbelt så mange elever af anden etnisk herkomst i det offentlige i forhold til i befolkningen.
Det er godt, det er fint, det støtter vi hundrede procent op om.
Det er ikke kun for de menneskers skyld, men det er også for det offentliges skyld.
Er finansministeren ikke enig med mig i, at det er godt, at man får de unge mennesker ind i varmen via uddannelse og via elevkontrakter – også i det offentlige?
Jamen det bliver ikke meget nyt, for jeg refererer bare til det, der er sagt om måltal, og hvad det er, der egentlig skal stå i en bundtekst.
Der siger jeg blot, at der ikke eksisterer måltal, når vi taler om politisk opfattelse, tro eller seksuel orientering, for det vedrører overhovedet ikke den statslige ansættelsesmyndighed, og det skal ikke registreres.
Ingen kan komme og sige, om sammensætningen er rigtig ud fra politisk observans, seksuel orientering eller tro.
Derimod kan man konstatere, at der er tale om personer, der har en anden etnisk baggrund end dansk, og det er den rummelighed, som man så egentlig fokuserer på også ved ansættelsen, så vi er sikre på, at det også afspejler andelen med anden etnisk baggrund.
Jeg konstaterer blot, at når vi taler om nyansættelser, er man over den befolkningsmæssige andel, og når det gælder elever i staten, er man oppe på dobbelt så mange i forhold til andelen af befolkningen, og i øvrigt hænger det sammen med, hvad det er for områder – hvor hurtig udskiftningen er, og hvilke forudsætninger man har uddannelsesmæssigt for at komme i betragtning.
Vi har klart sagt, det er et skridt i den rigtige retning, men det løser ikke problemet alene.
Derfor vil jeg spørge finansministeren, om der ud over de modsætninger, regeringen pænt og roligt de sidste 6 år har sagt, der er, ingen skævheder er her.
Ellers ville vi ikke snakke om de her ting.
Private arbejdsgivere er bedre end de offentlige, hvad angår ansættelse af folk med anden etnisk baggrund end dansk – det er en realitet.
Det indrømmer Det Konservative Folkepartis ordfører også.
Derfor vil jeg spørge finansministeren, om han har et andet forslag, en anden idé til, hvordan vi kan rette op på den skævhed, der er.